- Hindi News
- National
- दो पोर्टल होंगे लॉन्च, ई आवास और मायचंडीगढ़.कॉम के जरिये लोगों से जुड़ेगा प्रशासन
दो पोर्टल होंगे लॉन्च, ई-आवास और मायचंडीगढ़.कॉम के जरिये लोगों से जुड़ेगा प्रशासन
शहरवासियोंसे सीधे जुड़ने के लिए प्रशासन जल्द ही दो नए पोर्टल लाॅन्च करने जा रहा है। इसमें से एक सेंट्रल पोर्टल मायगोव.इन की तरह मायचंडीगढ़ और दूसरा ई-आवास होगा। इन दोनों पर लगभग काम पूरा हो चुका है और प्रशासन की प्लानिंग है कि 15 जनवरी 2016 तक दोनों पोर्टल को शुरू कर दिया जाए। लोगों को इन दोनों पोर्टल से काफी फायदा होगा क्योंकि वे जहां ई-आवास से सरकारी मकानों के बारे में पूरी जानकारी ले सकेंगे साथ ही मायचंडीगढ़ से लोग प्रशासन के फैसलों में भी हिस्सेदारी ले सकेंगे।
ई-आवाससे गवर्नमेंट हाउसेस के लिए ऑनलाइन एप्लीकेशन: हाउसअलॉटमेंट कमेटी की तरफ से ये ई-आवास नाम से पोर्टल तैयार किया जा रहा है। शहर में जितने भी गवर्नमेंट हाउसेस हैं उनके बारे में पूरी डिटेल इसमें प्रोवाइड करवाई जाएगी। हाउस नंबर और किसके नाम पर अलॉट है इसके बारे में जानकारी रहेगी। इसके अलावा ऑनलाइन एप्लाई करने का ऑप्शन रहेगा। साथ ही अगर किसी को कोई शिकायत है तो वे इसमें डाल सकते हैं। दरअसल ये फैसला इसलिए किया गया है क्योंकि कई मकानों को आगे सबलेट कर दिया जाता है। जिसके बारे में तभी पता चल पाता है जब चेकिंग होती है। ऑनलाइन रिकॉर्ड रहेगा तो लोगों को इसके बारे में जानकारी रहेगी और वे शिकायत कर सकते हैं। इस पोर्टल में सरकारी मकानों के हाउस नंबर के साथ साथ फोटोग्राफ्स भी अपलोड किए जाएंगे।
{15 जनवरी तक शुरू हो सकते हैं दोनों पोर्टल
ऑनलाइन वोटिंग, फीडबैक दे सकेंगे
केंद्रसरकार की जिस तरह से मायगोव पोर्टल है उसी तरह से मायचंडीगढ़ नाम से पोर्टल तैयार किया जा रहा है। इस पोर्टल में एडमिनिस्ट्रेशन लोगों से जुड़ेगा। जो भी फैसले या पॉलिसी होगी उसमें लोगों की भागीदारी फीडबैक और सुझावों के साथ की जाएगी। इसके साथ ही ऑनलाइन वोटिंग भी अलग अलग मामलों में इसी पोर्टल से होगी। प्रशासन जो फैसले लेता है या लेने वाला है उसके बारे में भी लोगों को इसी पोर्टल के माध्यम से बताया जाएगा। शहर में रहने वाले लोग इस पोर्टल पर चंडीगढ़ की अलग-अलग डेवलपमेंट को लेकर डिस्कशन भी कर सकते हैं इसमें ग्रुप्स बनाकर मुद्दों को लेकर चर्चा के लिए प्लेटफॉर्म भी प्रोवाइड करवाया जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva